Ljubljana, 20. 5. 2016

Spoštovani starši!

Obveščamo vas, da bo tudi letos na naši šoli potekal športni piknik BEVKOV POZDRAV POLETJU, ki bo namenjen sproščenemu druženju učencev, staršev in delavcev šole.

Piknik bo v četrtek, **2. 6. 2016, od 16. ure dalje** na šolskem igrišču.

Naše druženje bo potekalo v športnem duhu, zato bomo organizirali tekme v nogometu in odbojki, na katerih se bodo med seboj pomerile ekipe učencev, staršev in delavcev šole. Za mlajše učence bo postavljen košarkarski poligon ter nekatere druge vadbene postaje. Vsi se bomo med seboj lahko preizkusili tudi v balinčkanju, kar bo novost letošnjega piknika.

Vljudno prosimo, da vsi zainteresirani starši, ki bi želeli igrati (očetje nogomet, mame pa odbojko), to sporočite do nedelje, 29. 5. na elektronski naslov športnemu pedagogu Bogdanu Kotniku (bogdan.kotnik@guest.arnes.si).

Da na pikniku ne bomo lačni in žejni, bo šola poskrbela za dobrote z žara in osvežilne pijače, za morebitno sladkanje pa k sodelovanju vabimo vas. Če boste za piknik tudi letos prispevali kakšne slaščice, vam bomo iskreno hvaležni.

Vljudno vabljeni, da skupaj pozdravimo prihajajoče poletje in v športnem duhu zaključimo šolsko leto.

Barbara Kampjut,

ravnateljica